AUS ÜLESTUNNISTUS: "Miks ma tegelikult oma laste peale karjun?"
Ma olen oma lapsevanemaks olemise vihaga võidelnud aastaid ja pole ikka veel leidnud sellele maagilist lahendust. Kuid ma tegin tõelise kannapöörde siis, kui ma sain aru, mis on minu karjumise tegelik põhjus!
Viha või karjumine tuleneb alati võimetuse, võimu ja/või kontrolli kaotamisest.
Võimetusest kontrollida oma laste käitumist.
Võimetusest saada kõik lapsed ühel ajal kodust välja.
Võimetusest käia rahulikult duši all, ilma, et sa ei peaks samal ajal laste omavahelist kaklust lahendama.
Võimetusest saada lapsed õhtuti õigel ajal voodisse ja magama.
Võimetusest olla hea lapsevanem, olenemata püüdlustest asja parandada, teadmata, kuidas.
Ja siis sa karjud.
Kui sinu lapsevanemaks olemise level jõuab 10 punkti skaalal 15 peale, tunned sa end võimetuna. Kõige kiirem viis, kuidas oma võim kiirelt tagasi saada, on karjuda. Ülevoolav vajadus saada võim tagasi nii kiiresti kui võimalik, on täiesti normaalne inimlik käitumine. Kuid selleks on peale karjumise ka teisi võimalusi.
Kui sa tunned vajadust oma laste peale karjuda, proovi seda:
Mõtle kiirelt viiele asjale, mida sa saaksid koheselt kontrollida või teha. Näiteks: ma suudan oma parema jalaga kiirelt kümme korda vastu maad lüüa. Ma suudan kirglikult ütelda “Ma olen nii frustreeritud”. Ma suudan korrutada omavahel numbrid 4x5x7. Ma võin teha kümme kükki. Ma tean oma lähedaste telefoninumbreid peast.
Kindlasti ütle need viis asja kõva häälega välja. Pärast selle ülesande tegemist on lihtsam näha asju selgema pilgu läbi.